Петя Дубарова
Математиката

chitanka.info

Ти си свят красив, чудесен,

с много дроби и числа

и по пътя ти нелесен

пърхам аз като пчела.

Правилата щом си уча

и решавам всеки час,

във живота ще сполуча

и ще мога всичко аз.

На крилете ти могъщи

ний към Марс ще полетим,

бели блокове и къщи

до небето ще строим.

Дълбините на морето

ще изучим с твойта мощ,

ще направим ний небето

да е светло ден и нощ.

Ще направим като птици

да летим със песента

и със пламнали зеници

да твориме красота.

Ти си свят красив, чудесен

с много дроби и числа

и по пътя ти нелесен

пърхам аз като пчела.

01.02.1974 г.

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.